PMIndiaData/PMIndiaSum huggingface dataset:
ల‌క్నోలో ఈ-రిక్షాల పంపిణీ కార్య‌క్ర‌మంలో పాల్గొన్న ప్ర‌ధాన‌ మంత్రి ; రిక్షా నడిపే వారితో, వారి కుటుంబాల‌తో మాటామంతీ

ఈ- రిక్షాల పంపిణీ కోసం ల‌క్నోలో ఆదివారం భార‌తీయ మైక్రో క్రెడిట్ సంస్థ ఏర్పాటు చేసిన ఒక కార్య‌క్ర‌మంలో ప్ర‌ధాన‌ మంత్రి శ్రీ న‌రేంద్ర‌ మోదీ పాల్గొన్నారు. ఈ సంద‌ర్భంగా ప్ర‌ధాన‌ మంత్రి ర‌చ్చ‌బండ‌ లాంటి స‌మావేశంలో రిక్షా నడిపే వారు, వారి కుటుంబాల‌తో సంభాషించారు. అద‌న‌పు ఆదాయంలో కొంత సొమ్మును పొదుపు చేయటం, పిల్ల‌ల చ‌దువుల గురించిన అంశాలు వారి మధ్య చ‌ర్చ‌కు వ‌చ్చాయి. ఈ సంద‌ర్భంగా ప్ర‌ధాని మాట్లాడుతూ ప్ర‌పంచంలో అత్యంత వేగంగా అభివృద్ధి చెందుతున్న ఆర్థిక‌ రంగం భార‌తదేశమని ప్ర‌పంచ‌ దేశాల‌న్నీ గుర్తించాయి. అదీ… ప్ర‌పంచ వ్యాప్తంగా మాంద్యం ప‌రిస్థితులున్నా భార‌త్ మాత్రం పురోభివృద్ధి దిశ‌గా క‌దులుతోంది. అందుకే మా ప్ర‌భుత్వం పేద‌ల సంక్షేమం, యువ‌త‌కు ఉపాధి కల్పనను ప్రాథ‌మిక లక్ష్యంగా పెట్టుకుంది. యువ‌త ఉద్యోగాల కోసం ఎదురుచూసే వారిలా కాకుండా, ఉద్యోగాలు సృష్టించే వారుగా ఎదగాలి. ఇందుకోసం మా ప్ర‌భుత్వం కొన్ని కార్య‌క్ర‌మాలు చేప‌ట్టింది. ‘ప్ర‌ధాన‌ మంత్రి ముద్ర యోజ‌న’ను ఆరంభించి ఇంకా ఒక ఏడాది కూడా పూర్తి కాక ముందే 2 కోట్ల మంది ప్ర‌జ‌లు లాభ‌ప‌డ్డారు. ఇవాళ మీకు ఈ- రిక్షాలు వ‌స్తున్నాయంటే.. కాలుతో తొక్కే రిక్షా నుంచి ఈ రిక్షాకు మార‌టం మాత్ర‌మే కాదు, మీ జీవితాల్లోనే పెను మార్పు వ‌స్తోంద‌ని అర్థం అని అన్నారు. ప‌థ‌కం ల‌బ్ధిదారుల‌ను ఎంపిక చేయ‌టానికి ఉద్దేశించిన రూపే కార్డుల‌ను, సాంఘిక భ‌ద్ర‌త ప‌థ‌కాల‌ను ప్ర‌ధాని లాంఛ‌నంగా అంద‌జేశారు. 2100 ఈ- రిక్షాల ర్యాలీని జెండా ఊపి ఆయ‌న ఆరంభించారు.
ఏప్రిల్ 24వ తేదీ నాటి ‘మన్ కీ బాత్’ ఆధారం గా రూపొందించిన రెండు క్విజ్ ల కు నమో ఏప్ లో జవాబులు ఇవ్వవలసిందంటూ ప్రజల కు విజ్ఞప్తి చేసిన ప్రధాన మంత్రి

ఏప్రిల్ 24వ తేదీ నాటి ‘మన్ కీ బాత్’ (‘మనసు లో మాట’) కార్యక్రమం ఆధారం గా రూపొందించిన రెండు క్విజ్ లలో నమో ఏప్ ( NaMo App ) మాధ్యమం ద్వారా పాలుపంచుకోవలసిందంటూ ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. ప్రజలు దీని లో పాలుపంచుకోవడాని కి వీలు గా క్విజ్ యొక్క లింక్ ల ను కూడా శ్రీ నరేంద్ర మోదీ శేర్ చేశారు. ప్రధాన మంత్రి ఒక ట్వీట్ లో – ‘‘నిన్నటి రోజు న జరిగిన #MannKiBaat (‘మనసులో మాట’) ఆధారం గా నమో ఏప్ లో ఈ సారి ఒకటి కాదు రెండు క్విజ్ ల ను పొందుపరచడమైంది. వాటిలో ఒకటేమో యావత్తు కార్యక్రమాన్ని గురించి, ఇక రెండోదేమో భారతదేశం లోని వివిధ మ్యూజియాల కు సంబంధించింది. narendramodi.in/museumquiz narendramodi.in/mkbquiz ఈ రెండిటి లో పాల్గొనండి.’’ అని పేర్కొన్నారు.
అఫ్ గానిస్తాన్ కు చెందిన ఇండిపెండెంట్ అడ్మినిస్ట్రేటివ్‌‌  రిఫార్మ్ స్ ఎండ్ సివిల్ స‌ర్వీసెస్ క‌మిశ‌న్ కు, భార‌త‌దేశాని కి చెందిన యూనియ‌న్ ప‌బ్లిక్ స‌ర్వీస్ క‌మిశ‌న్ కు మ‌ధ్య ఒక ఎమ్ఒయు పై సంత‌కాల కు ఆమోదం తెలిపిన మంత్రిమండ‌లి

అఫ్ గానిస్తాన్ కు చెందిన ఇండిపెండెంట్ అడ్మినిస్ట్రేటివ్ రిఫార్మ్ స్ ఎండ్ సివిల్ స‌ర్వీసెస్ క‌మిశ‌న్ (ఐఎఆర్‌సిఎస్‌సి‌) కి, భార‌త‌దేశాని కి చెందిన యూనియ‌న్ ప‌బ్లిక్ స‌ర్వీస్ క‌మిశ‌న్ (యుపిఎస్‌సి) కి మ‌ధ్య ఒక అవ‌గాహ‌నపూర్వ‌క ఒప్పంద ప‌త్రం (ఎమ్ఒయు) పై సంత‌కాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర‌ మంత్రి వ‌ర్గ స‌మావేశం ఆమోదం తెలిపింది. ఐఎఆర్‌సిఎస్‌సి, యుపిఎస్‌సి కి మ‌ధ్య గ‌ల సంబంధాలను ఈ ఎమ్ఒయు ప‌టిష్టం చేయనుంది. ఇది అభ్యర్థుల ఎంపిక రంగం లో ఇరు ప‌క్షాలు వాటి అనుభ‌వాన్ని, ప్రావీణ్యాన్ని ప‌ర‌స్ప‌రం ఇచ్చి పుచ్చుకొనే సౌకర్యాన్ని సమకూర్చనుంది. ఒప్పంద పత్రం (ఎమ్ఒయు) తాలూకు ముఖ్యాంశాలు: i. సార్వజనిక సేవ‌ల‌ కు సంబంధించిన భర్తీల లో ఆధునిక దృష్టికోణం, మ‌రీ ముఖ్యం గా యుపిఎస్‌సి, ఐఎఆర్‌సిఎస్‌సి ల విధుల లో అనుభవాన్ని ఒక ప‌క్షాని కి మరొక ప‌క్షం అంద‌జేసుకోవ‌డం. ii. గోప్య స్వభావానికి చెందినటువంటివి కాని పుస్తకాలు, మార్గదర్శక పుస్తకాలు మరియు ఇతర దస్తావేజులు సహా స‌మాచారాన్ని, ప్రావీణ్యాన్ని ఒక ప‌క్షానికి మ‌రొక ప‌క్షం అందజేసుకోవడం. iii. రాత ప‌రీక్ష‌ల‌ కు సంబంధించిన స‌న్నాహాల లో, కంప్యూట‌ర్ ఆధారిత నియామ‌క ప‌రీక్ష‌ లు, ఆన్ లైన్ ఆధారిత ప‌రీక్ష‌ల నిర్వ‌హ‌ణ లోను సమాచార సాంకేతిక విజ్ఞానం (ఐటి) ని ఉప‌యోగించ‌డం లో ప్రావీణ్యాన్ని ఇచ్చి పుచ్చుకోవ‌డం. iv. ద‌ర‌ఖాస్తుల ను త్వ‌రిత‌ గ‌తి న ప‌రిశీలించి, ప‌రిష్క‌రించ‌డానికి ఏక గవాక్ష వ్యవస్థ (సింగిల్ విండో సిస్ట‌మ్) తాలూకు అనుభ‌వాన్ని ఉభ‌య ప‌క్షాలు ఒక ప‌క్షాని కి మ‌రొక ప‌క్షం అందించుకోవ‌డం. v. ప‌రీక్షల నిర్వ‌హ‌ణ ప‌ద్ధ‌తి లో భాగం అయిన‌టువంటి వివిధ ప్ర‌క్రియ‌ల కు సంబంధించిన ప్రావీణ్యాన్ని, అనుభ‌వాన్ని ప‌ర‌స్ప‌రం ఇచ్చి పుచ్చుకోవ‌డం. vi. అధికారుల కు శిక్ష‌ణ ను ఇవ్వడానికి స‌మావేశాల ను నిర్వ‌హించ‌డం, వీటిలో ఆయా ప‌క్షాలకు అందిన ఆదేశాల మేర‌కు అన్ని అంశాల లో ఉభయ పక్షాల ను స‌చివాల‌యం/ ప్ర‌ధాన కేంద్రాల కు తాత్కాలికం గా జతపరచడం భాగం గా ఉన్నాయి. vii. వివిధ ప్ర‌భుత్వ ఏజెన్సీల ను వాటికి గల శక్తి ప్రకారం ఏజెన్సీల ద్వారా ఉద్యోగాల భ‌ర్తీ లో అనుసరించినటువంటి విధి విధానాల మరియు ప్ర‌క్రియ‌ల కు సంబంధించిన అనుభ‌వాన్ని ప‌ర‌స్ప‌రం వెల్ల‌డి చేసుకోవడం.
సౌదీ అరేబియా క్రౌన్ ప్రిన్స్ మొహమ్మద్ బిన్ సల్ మాన్ తో టెలిఫోన్ ద్వారా సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ కింగ్ డ‌మ్ ఆఫ్ సౌదీ అరేబియా యొక్క క్రౌన్ ప్రిన్స్ అయిన శ్రీ మొహమ్మద్ బిన్ సల్ మాన్ తో ఈ రోజు న టెలిఫోన్ లో మాట్లాడారు. సిఒవిఐడి-19 (కోవిడ్- 19) విశ్వమారి ద‌రిమిలా ప్రపంచం లో తల ఎత్తిన స్థితి ని గురించి నేత‌ లు ఇరువురూ చ‌ర్చించారు. ల‌క్ష‌ల కొద్దీ ప్ర‌జ‌ల ఆరోగ్యాన్ని మ‌రియు క్షేమాన్ని ప్ర‌భావితం చేయ‌డం ఒక్క‌టే కాకుండా, ప్ర‌పంచం లోని అనేక ప్రాంతాల లో ఆర్థిక వ్య‌వ‌స్థల పై ప్ర‌తికూల ప్ర‌భావాన్ని ప్ర‌స‌రింపచేసే బెద‌రింపు ను కూడా రువ్వుతున్నటువంటి ఈ యొక్క ప్ర‌పంచ వ్యాప్త స‌వాలు ను ఎదుర్కోవడం కోసం ఉమ్మడి ప్ర‌యాసల ను చేప‌ట్ట‌వ‌ల‌సిన అవ‌స‌రం ఎంతయినా ఉంద‌ని ప్ర‌ధాన మంత్రి స్పష్టంచేశారు. ఈ సంద‌ర్భం లో ప్ర‌ధాన మంత్రి ఇటీవలే భారతదేశం పక్షాన ఎస్ఎఎఆర్‌సి (సార్క్) స‌భ్య‌త్వ దేశాల తో ఒక వీడియో కాన్ఫ‌రెన్స్ ను నిర్వ‌హించిన‌ సంగతి ని కూడా ప్ర‌స్తావించారు. ఇటువంటి ఒక క‌స‌ర‌త్తునే ప్ర‌స్తుతం జి20 అధ్య‌క్ష స్థానం లో ఉన్న సౌదీ అరేబియా ఆధ్వర్యం లో జి20 స‌భ్య‌త్వ దేశాల తోనూ జ‌ర‌పాల‌ని, ఇలా చేస్తే కోవిడ్‌-19 ద్వారా ఉత్పన్నం అయ్యే ప్రపంచ స‌వాళ్ళ ను ప‌రిష్క‌రించడం కోసం అనుసరించదగ్గ విశిష్ట ఆలోచనలపై చర్చించడాని కి మరియు ప్రపంచ జ‌నాభా లో విశ్వాసాన్ని ప్రోది చేయ‌డానికి ప్రపంచ స్థాయి లో ఉపయోగకరం కాగలదని ఉభ‌య నేత‌ లు అంగీక‌రించారు. ఈ విష‌యం లో ఇరు వైపుల అధికార గణం స‌న్నిహిత సంప్ర‌తింపులు జ‌రుపుకొంటూ ఉండాలి అని క్రౌన్ ప్రిన్స్ మ‌రియు ప్ర‌ధాన మంత్రి నిర్ణ‌యించారు.
ప్ర‌ధాన మంత్రి తో అఫ్గానిస్తాన్ విదేశీ వ్య‌వ‌హారాల శాఖ మంత్రి శ్రీ స‌లాహుద్దీన్ ర‌బ్బానీ భేటీ

ప్ర‌ధాన మంత్రి శ్రీ న‌రేంద్ర మోదీ తో అఫ్గానిస్తాన్ విదేశీ వ్య‌వ‌హారాల శాఖ మంత్రి శ్రీ స‌లాహుద్దీన్ ర‌బ్బానీ ఈ రోజు మ‌ధ్యాహ్నం భేటీ అయ్యారు. భార‌త‌దేశం అఫ్గానిస్తాన్ తో తన సంబంధాల‌కు అత్యున్న‌త ప్రాధాన్యం ఇస్తోంద‌ని ప్ర‌ధాన మంత్రి స్పష్టంచేశారు. అఫ్గానిస్తాన్ పై మ‌రియు ఆ దేశ ప్ర‌జ‌ల‌పై మోపిన ఉగ్ర‌వాదంతో పోరాడ‌టంలో అఫ్గానిస్తాన్ కు భార‌త‌దేశం గ‌ట్టి మ‌ద్ధ‌తిస్తుంద‌ని ప్ర‌ధాన మంత్రి పున‌రుద్ఘాటించారు. ఒక శాంతియుత‌మైన‌, స‌మైక్య‌మైన, ప్ర‌జాస్వామ్యయుతమైన మరియు స‌మృద్ధమైన దేశాన్ని నిర్మించేందుకు అఫ్గానిస్తాన్ ప్ర‌జ‌లు, అఫ్గానిస్తాన్ ప్ర‌భుత్వం చేస్తున్న ప్ర‌య‌త్నాల‌లో భార‌త‌దేశం మాన‌వ‌తాపూర్వ‌క‌, అభివృద్ధి సంబంధ స‌హాయాన్ని సమకూర్చడం ద్వారా సంపూర్ణ‌మైన అండ‌దండ‌ల‌ను సైతం అందిస్తుంద‌ని ఆయ‌న అన్నారు. అఫ్గానిస్తాన్ లో నెల‌కొన్న ప‌రిస్థితిని గురించి ప్ర‌ధాన మంత్రికి విదేశ వ్య‌వ‌హారాల శాఖ మంత్రి శ్రీ ర‌బ్బానీ వివ‌రించారు. అఫ్గానిస్తాన్ లో శాంతి ప్ర‌క్రియ అఫ్గాన్ నేతృత్వంలో, అఫ్గాన్ యాజమాన్యంలో మరియు అఫ్గాన్ నియంత్రణలో సాగాల‌ని వారు ఉభ‌యులు అంగీక‌రించారు. ఇండియా- అఫ్గానిస్తాన్ స్ట్రాట‌జిక్ పార్ట‌న‌ర్ షిప్ కౌన్సిల్ రెండ‌వ స‌మావేశంలో పాల్గొన‌డానికి విదేశ వ్య‌వ‌హారాల శాఖ మంత్రి శ్రీ ర‌బ్బానీ భార‌త‌దేశానికి విచ్చేశారు. భార‌త‌దేశ విదేశీ వ్య‌వ‌హారాల శాఖ మంత్రితో పాటు శ్రీ ర‌బ్బానీ సహాధ్య‌క్ష‌తన ఈ సమావేశం జరుగుతుంది.
2018 ఏశియ‌న్ పారా గేమ్స్ ప‌త‌క విజేత‌ ల‌ను అభినందించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018 వ సంవ‌త్స‌ర‌పు ఏశియ‌న్ పారా గేమ్స్ లో ప‌త‌కాల ను గెలుచుకొన్న వారి తో నేడు స‌మావేశ‌మై, వారిని అభినందించారు. ప్ర‌ధాన మంత్రి ఈ సంద‌ర్భం గా మాట్లాడుతూ ప‌త‌క విజేత‌ల‌ కు ఆహ్వానం ప‌ల‌క‌డం తనకు సంతోషాన్ని ఇచ్చిందన్నారు. వారి ప్ర‌ద‌ర్శ‌న ను ఆయ‌న మెచ్చుకొని, వారి మాన‌సిక బ‌లం వారి సాఫ‌ల్యం లో ఓ కీల‌కాంశం గా ఉంద‌ంటూ వ్యాఖ్యానించారు. ప్ర‌పంచ రంగస్థలం పైన భార‌త‌దేశం యొక్క పేరు ను నిల‌బెట్ట‌డం లో తోడ్పాటు అందించినందుకు వారి ని ప్ర‌ధాన మంత్రి అభినందించారు. ప‌త‌కాల విజేత‌ల శిక్ష‌కుల కు కూడా ప్ర‌ధాన మంత్రి అభినంద‌న‌లు తెలియజేశారు. క్రీడాకారులు వారి లోపలి ఆశాభావాన్ని ప‌దిల‌ప‌ర‌చుకోవాల‌ని, అలాగే మ‌రిన్ని శిఖ‌రాల‌కు చేరుకోవడం కోసం నిరంతరం శ్రమిస్తూ ఉండాల‌ని ఆయ‌న కోరారు.
కోల్ కతా లో నిర్మాణంలో ఉన్న ఫ్లై ఓవ‌ర్ కూలిపోయిన దరిమిలా ఏర్పడిన పరిస్థితిపై పశ్చిమ బెంగాల్ ముఖ్యమంత్రితో ప్రధాన మంత్రి సంభాషణ; కేంద్రం నుంచి అన్ని విధాలా సహాయం అందిస్తామని హామీ

ప్రధాన మంత్రి శ్రీ నరేంద్ర మోదీ కోల్ కతా లో నిర్మాణంలో ఉన్న ఫ్లై ఓవ‌ర్ కూలిపోయిన దరిమిలా ఏర్పడిన పరిస్థితిపై పశ్చిమ బెంగాల్ ముఖ్యమంత్రి మమతా బెనర్జీ తో మాట్లాడారు. కోల్ కతా లో జరిగిన దుర్ఘటన పట్ల ప్రధాన మంత్రి విచారం వ్యక్తం చేశారు. కేంద్రం చేతనైన అన్ని విధాలుగాను సహాయాన్ని అందజేస్తుందని ఆయన ఈ సందర్భంగా హామీ ఇచ్చారు.
పార్ల‌మెంట్ శీత‌కాల స‌మావేశాల ఆరంభ వేళ పార్ల‌మెంటు భ‌వ‌నానికి వెలుప‌ల ప్ర‌సార మాధ్య‌మాల‌కు ప్ర‌ధాన మంత్రి విడుద‌ల చేసిన ప్ర‌క‌ట‌న పాఠం

మిత్రులారా మీకు ఇదే శుభోదయం, సాధార‌ణంగా దీపావ‌ళితోనే శీత‌కాల స‌మావేశాలు మొద‌ల‌వుతాయి. కానీ, భూతాపం మ‌రియు జ‌ల‌ వాయు ప‌రివ‌ర్త‌న ప్ర‌భావం కారణంగా శీత‌లత్వం యొక్క ప్రాబల్యం ఇంకా మ‌న అనుభ‌వం లోకి రావ‌డం లేదు. ఏమైనప్పటికీ, మన శీత‌కాల స‌మావేశాలు ఆరంభ‌మ‌వుతున్నాయి. మ‌రి 2017 లో మొద‌లై, 2018 లోనూ కొన‌సాగ‌నున్న ఈ శీత‌కాల స‌మావేశాలు విశాల ప్ర‌భావం చూప‌గ‌ల ప‌లు ముఖ్య‌మైన ప్ర‌భుత్వ సంబంధ అంశాలు పార్ల‌మెంటు ముందుకు తీసుకురాగ‌ల‌మ‌న్న విశ్వాసం నాకుంది. ఈ సంద‌ర్భంగా మంచి వాదనలు.. అవి కూడాను స‌కారాత్మ‌క‌మైన వాదోప‌వాదాలు.. కొత్త కొత్త సూచ‌న‌ల‌తో కూడిన చ‌ర్చ‌లు సాగాలి; అలా జ‌రిగిన‌ప్పుడే, దేశ ప్ర‌యోజ‌నం కోసం పార్ల‌మెంటు స‌మ‌యాన్ని స‌ముచిత రీతిన వినియోగించిన‌ట్లు కాగలదు. నిన్న కూడా మేం ఒక ‘అఖిల‌ప‌క్ష స‌మావేశా’న్ని నిర్వ‌హించుకొన్నాం. అందులో భాగంగా- దేశాన్ని ముందుకు తీసుకుపోయేటటువంటి విధంగా- పార్ల‌మెంటు స‌మావేశాల‌ను స‌రైన రీతిలో వినియోగించుకోవాల‌న్న ఉమ్మ‌డి గ‌ళం విన‌వ‌చ్చింది. స‌భ క‌నుక ఒక స‌కారాత్మ‌క‌మైన ధోర‌ణిలో ప‌నిచేస్తే- దేశానికి లాభం చేకూరుతుంద‌ని, ప్ర‌జాస్వామ్యం బ‌లోపేతం అవుతుంద‌ని, మ‌రియు సామాన్య ప్ర‌జానీకం యొక్క ఆశ‌లు, ఆకాంక్ష‌లు నెర‌వేర‌డం కోసం ఒక కొత్త విశ్వాసం ఏర్ప‌డుతుంద‌న్న- భావ‌న కూడా నాలో వ్యక్తమవుతూ ఉంది. మీకంద‌రికీ అనేక ధ‌న్య‌వాదాలు.
భార‌త‌దేశ త‌దుప‌రి ప్ర‌ధాన న్యాయ‌మూర్తి గా నియమితులైన జ‌స్టిస్ శ్రీ రంజ‌న్ గోగోయి

భార‌త రాష్ట్రప‌తి దేశ త‌దుప‌రి ప్ర‌ధాన న్యాయ‌మూర్తి పదవి లో జ‌స్టిస్ శ్రీ రంజ‌న్ గోగోయి ని నియ‌మించారు. ప్ర‌స్తుత ప్ర‌ధాన న్యాయ‌మూర్తి జ‌స్టిస్‌ శ్రీ దీప‌క్ మిశ్రా ప‌ద‌వీవిర‌మ‌ణ అనంత‌రం 2018వ సంవ‌త్స‌రం అక్టోబ‌ర్ 3వ తేదీ న శ్రీ రంజ‌న్ గోగోయి ప‌ద‌వీబాధ్య‌త‌లను స్వీక‌రిస్తారు. జ‌స్టిస్ శ్రీ గోగోయి 1954వ సంవ‌త్సరం న‌వంబ‌ర్ 18వ తేదీ నాడు జ‌న్మించారు. ఆయ‌న 1978వ సంవ‌త్స‌రం లో న్యాయ‌వాది గా చేరారు. రాజ్యాంగ‌ప‌ర‌మైన అంశాలు, టాక్సేశ‌న్, ఇంకా కంపెనీ వ్య‌వ‌హారాల అంశాల లో గౌహ‌తి ఉన్న‌త న్యాయ‌స్థానం లో ఆయ‌న ప్రాక్టీస్ చేశారు. 2001వ సంవ‌త్స‌రం ఫిబ్ర‌వ‌రి 28 వ తేదీ నాడు ఆయనను గౌహ‌తి ఉన్న‌త న్యాయ‌స్థానం లో శాశ్వ‌త న్యాయ‌మూర్తి గా నియ‌మించ‌డం జ‌రిగింది. ఆయన 2010వ సంవ‌త్స‌రం సెప్టెంబ‌ర్ 9వ తేదీ నాడు పంజాబ్ & హ‌ర్యానా ఉన్న‌త న్యాయస్థానానికి బ‌దిలీ అయ్యారు. ఆయ‌న 2011వ సంవ‌త్స‌రం ఫిబ్ర‌వ‌రి 12వ తేదీ నాడు పంజాబ్ & హ‌ర్యానా ఉన్న‌త న్యాయ‌స్థానానికి ప్ర‌ధాన న్యాయ‌మూర్తి గా నియ‌మితులయ్యారు. 2012వ సంవ‌త్సరం ఏప్రిల్ 23వ తేదీ నాడు భార‌త‌దేశ స‌ర్వోన్న‌త న్యాయ‌స్థానం లోని న్యాయ‌మూర్తుల లో ఒక న్యాయ‌మూర్తి గా ఆయన నియ‌మితులయ్యారు.
ప్రధాన మంత్రి తో నేపాల్ పూర్వ ప్రధాని శేర్ బహాదుర్ దేవుబా భేటీ

ప్ర‌ధాన మంత్రి శ్రీ న‌రేంద్ర మోదీ తో నేపాల్ పూర్వ ప్రధాని శేర్ బహాదుర్ దేవుబా నిన్న భేటీ అయ్యారు. భూకంపం అనంతరం పునర్ నిర్మాణ కార్యకలాపాలలో నిమగ్నమైన నేపాల్ కు అవసరమైన మద్దతు అందించడం కోసం భారతదేశం పూర్తిగా కట్టుబడి ఉందని ప్ర‌ధాన మంత్రి శ్రీ న‌రేంద్ర మోదీ ఈ సందర్భంగా అన్నారు. ముఖ్య రాజ్యాంగ అంశాలను పరిష్కరించడంలో నేపాల్ లో చోటు చేసుకొన్న పురోగతిని ప్రధాన మంత్రి అభినందించారు. అటువంటి అంశాలన్నీ సహకార, సమన్వయ స్ఫూర్తితో వీలైనంత త్వరగా కొలిక్కి రాగలవన్న ఆశాభావాన్ని ఆయన వ్యక్తం చేశారు.
ప‌శ్చిమ బెంగాల్ లో జ‌ల్‌పాయీగుడీ ని సంద‌ర్శించిన ప్ర‌ధాన‌ మంత్రి

ప్ర‌ధాన మంత్రి శ్రీ న‌రేంద్ర మోదీ నేడు జ‌ల్‌పాయీగుడీ ని సంద‌ర్శించారు. అక్క‌డ ఆయ‌న ఎన్‌హెచ్‌-31డి లో భాగం అయిన‌టువంటి ఫాలాకాటా-సల్‌సాలాబాడీ సెక్ష‌ను ను నాలుగు దోవ‌లు క‌లిగిన‌దిగా విస్త‌రించే పనుల కు శంకుస్థాప‌న చేశారు. హైకోర్టు నూత‌న బెంచ్ ను కూడా ఆయ‌న ప్రారంభించారు. 41.7 కి.మీ. పొడ‌వైన ఫాలాకాటా-స‌ల్‌సాలాబాడీ సెక్ష‌న్ జాతీయ ర‌హ‌దారి ని నేశ‌న‌ల్ హైవేస్ డివెల‌ప్‌మెంట్ ప్రాజెక్టు (ఎన్‌హెచ్‌డిపి) రెండ‌వ ద‌శ లో భాగం గా రూపుదిద్ది ఈస్ట్ వెస్ట్ కారిడోర్ లో ఒక భాగం గా అభివృద్ధిచేయనున్నారు. ఇది ఈశాన్య ప్రాంతాన్ని సంధానించ‌డం లో ఒక కీల‌క‌మైన‌టువంటి లంకె గా ఉంది. ఈ ప్రోజెక్టు ను డిజైన్‌, బిల్డ్‌, ఫైనాన్స్‌, ఆప‌రేట్ అండ్ ట్రాన్స్‌ఫ‌ర్‌ (డిబిఎఫ్ఒటి) ప్రాతిప‌దిక‌న రెండున్న‌ర సంవ‌త్స‌రాల లో పూర్తి చేసి బిల్డ్ – ఆప‌రేట్ – ట్రాన్స్‌ఫ‌ర్ (బిఒటి) ప‌ద్ధ‌తి న అంద‌జేయ‌నున్నారు. ఈ ప్రోజెక్టు స‌ల్‌సాలాబాడీ మ‌రియు అలీపుర్‌దువార్ నుండి సిలీగుడీ మ‌ధ్య ర‌హ‌దారి మార్గం యొక్క దూరాన్ని సుమారు 50 కిలో మీట‌ర్ల మీర‌కు త‌గ్గిస్తుంది. జ‌ల్‌పాయీగుడీ లోని క‌ల‌క‌త్తా హైకోర్టు స‌ర్క్యూట్ బెంచ్ ఉత్త‌ర బెంగాల్ లో దార్జిలింగ్‌, క‌లింపోంగ్‌, జ‌ల్‌పాయీగుడీ మ‌రియు కూచ్ బిహార్ ప్ర‌జ‌ల కు స‌త్వ‌ర న్యాయాన్ని అందిస్తుంది. ఈ నాలుగు జిల్లా ల నివాసులు ఇక మీద‌ట 600 కిలో మీట‌ర్ల దూరం లోని క‌ల‌క‌త్తా ఉన్న‌త న్యాయ స్థానానికి వెళ్ళే బ‌దులు 100 కి.మీ. క‌న్నా త‌క్కువ దూరం ప్ర‌యాణించి ఈ బెంచ్ ను ఆశ్ర‌యించ‌వచ్చు.
జ్యేష్ఠ అష్టమి నాడు కశ్మీరీ పండిత్ సముదాయాని కి శుభాకాంక్షలు తెలిపిన ప్ర‌ధాన మంత్రి

జ్యేష్ఠ అష్టమి సందర్భం లో కశ్మీరీ పండిత్ సముదాయాని కి ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ‘‘చాలా ప్రత్యేకమైంది అయినటువంటి జ్యేష్ఠ అష్టమి ని పురస్కరించుకొని ఇవే శుభాకాంక్షలు, ప్రత్యేకించి కశ్మీరీ పండిత్ సముదాయాని కి నా యొక్క శుభాకాంక్షలు. మాత ఖీర్ భవానీ యొక్క దివ్య దీవెనల తో, ప్రతి ఒక్కరు సంతోషం గా, ఆరోగ్యం గా మరియు సమృద్ధం గా ఉందురు గాక’’ అని ప్రధాన మంత్రి తన సందేశంలో పేర్కొన్నారు.
యూరోపియ‌న్ కౌన్సిల్ అధ్య‌క్షుడు శ్రీ చార్ల్‌స్‌ మిశెల్ కు మరియు ప్ర‌ధాన‌ మంత్రి శ్రీ న‌రేంద్ర‌ మోదీ కి మ‌ధ్య టెలిఫోన్ ద్వారా జ‌రిగిన‌  సంభాష‌ణ‌

యూరోపియ‌న్ కౌన్సిల్ అధ్య‌క్షుడు శ్రీ చార్ల్‌స్‌ మిశెల్ తో ప్ర‌ధాన మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా మాట్లాడారు. నేత‌ లు అఫ్ గానిస్తాన్ లో ఇటీవ‌లి ప‌రిణామాలను గురించి, ఆ పరిణామాల ద్వారా ఆ ప్రాంతం తో పాటు ప్ర‌పంచం లో కూడాను ప్ర‌స‌రించే ప్ర‌భావాన్ని గురించి చ‌ర్చించారు. కాబుల్ అంత‌ర్జాతీయ విమానాశ్ర‌యం లో ఉగ్ర‌వాదులు జ‌రిపిన భ‌యాన‌క‌మైన‌టువంటి దాడి ని నిర్ద్వందం గా ఖండించారు. ఆ దాడి లో అనేక మంది చ‌నిపోయారు. ఒక స్థిర‌మైన‌టువంటి, సురక్షితమైన‌టువంటి అఫ్ గానిస్తాన్ మ‌నుగ‌డ ఎంతయినా ముఖ్యం అని వారు నొక్కిచెప్పారు. అంతేకాకుండా, ఈ సంద‌ర్భం లో భార‌త‌దేశం, యూరోపియన్ యూనియన్ (ఇయు) లు పోషించ‌గ‌లిగే పాత్ర ను గురించి కూడా వారు చ‌ర్చించారు. ఇద్ద‌రు నేత‌ లు ద్వైపాక్షిక అంశాల తో పాటు ప్ర‌పంచ అంశాల పై, మరీ ముఖ్యం గా అఫ్ గానిస్తాన్ లో స్థితి పై త‌ర‌చు గా సంప్ర‌దింపులు జ‌రుపుకొంటూ ఉండాలి అనే విషయం లో స‌మ్మ‌తి ని వ్యక్తం చేశారు.
అయిదో ఇండియా ఇంటర్ నేశనల్ సైన్స్ ఫెస్టివల్ ను నేడు ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ అయిదో ఇండియా ఇంటర్ నేశనల్ సైన్స్ ఫెస్టివల్ ను నేటి సాయంత్రం 4:00 గంటల కు ప్రారంభించనున్నారు. కోల్ కాతా లో జరుగనున్న ఈ కార్యక్రమాని కి విచ్చేసే సభికుల ను ఉద్దేశించి వీడియో కాన్ఫరెన్స్ మాధ్యమం ద్వారా ఆయన ప్రసంగిస్తారు. ఉత్సవం ప్రధానోద్దేశం ప్రజల లో శాస్త్రీయ భావన ను చొప్పించడమూ, విజ్ఞాన శాస్త్రం- సాంకేతిక విజ్ఞానం (ఎస్ ఎండ్ టి) రంగం లో భారతదేశం యొక్క తోడ్పాటు ను ప్రదర్శించడమూ, విజ్ఞాన శాస్త్రం మరియు సాంకేతిక విజ్ఞానం యొక్క లాభాల ను అందుకొనేటట్టు ప్రజల ను ప్రోత్సహించడమూను. విజ్ఞాన శాస్త్రం మరియు సాంకేతిక విజ్ఞానం యొక్క పురోగతి తాలూకు ప్రయోజనాల ను అన్ని వర్గాల కు చేర్చే విధం గా ఒక వ్యూహాన్ని రూపొందించాలన్నది ఈ కార్యక్రమం ధ్యేయం గా ఉంది. ఈ సంవత్సరం జరిగే ఈ ఫెస్టివల్ యొక్క ఇతివృత్తం ఆర్ఐఎస్ఇఎన్. ఆర్ఐఎస్ఇఎన్ అనేది ఇండియా- రిసర్చ్, ఇనవేశన్ ఎండ్ సైన్స్ ఎంప‌వ‌రింగ్‌ ద నేశన్ కు సంక్షిప్త నామం.
శ్రీ జగ్ మోహన్ కన్నుమూత పట్ల సంతాపం తెలిపిన ప్ర‌ధాన మంత్రి

శ్రీ జగ్ మోహన్ కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘జగ్ మోహన్ గారి మరణం మన దేశాని కి భర్తీ చేయలేనటువంటి లోటు. ఆయన మార్గదర్శకుడైన పరిపాలకుడూ, ప్రసిద్ధ పండితుడూను. ఆయన భారతదేశం అభివృద్ధి కోసం ఎల్లప్పటికీ కృషి చేసిన మనిషి. ఆయన మంత్రి పదవి ని నిర్వర్తించిన కాలం వినూత్నమైన విధానాల కు రూపకల్పన చేసిన కాలం గా నిలచిపోతుంది. ఆయన కుటుంబానికి, ఆయన ను అభిమానించే వారికి ఇదే నా సంతాపం. ఓమ్ శాంతి.’’ అని ఒక ట్వీట్ లో ప్రధాన మంత్రి పేర్కొన్నారు.
తమిళనాడులో భారీ వర్షాలు, వరదల వల్ల ప్రభావితమైన వారికి  ప్రధాని జాతీయ సహాయ నిధి నుంచి ఎక్స్ గ్రేషియా ప్రకటించిన ప్రధాని

తమిళనాడులో భారీ వర్షాలు, వరదల వల్ల ప్రాణాలు కోల్పోయిన వారికి ప్రధాన మంత్రి జాతీయ సహాయ నిధి నుంచి రూ. 2 లక్షల ఎక్స్ గ్రేషియాను ప్రధాన మంత్రి శ్రీ నరేంద్ర మోదీ ప్రకటించారు. వరదల వల్ల తీవ్ర౦గా గాయపడ్డ వారికి ప్రధాన మంత్రి జాతీయ సహాయ నిధి నుంచి రూ. 50 వేలు మ౦జూరు చేయడ౦ జరిగి౦ది.
నాగాలాండ్ విధాన స‌భ స్పీక‌ర్ విఖో-ఒ యోశు క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

నాగాలాండ్ విధాన స‌భ స్పీక‌ర్ విఖో-ఒ యోశు క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘నాగాలాండ్ విధాన స‌భ స్పీక‌ర్ విఖో-ఒ యోశు మ‌ర‌ణం తో ఖిన్నుడిన‌య్యాను. ఆయ‌న నాగాలాండ్ ప్ర‌గ‌తి కోసం త‌న జీవితాన్ని అంకితం చేసినటువంటి మరియు శ్రద్ధాళువైనటువంటి నేత‌. ఈ దుఃఖ ఘడియ‌ల లో ఆయ‌న కుటుంబాని కి మ‌రియు ఆయన మ‌ద్ద‌తుదారుల‌ కు క‌లిగిన శోకం లో నేను కూడా పాలు పంచుకొంటున్నాను’’ అని ఒక సందేశం లో ప్ర‌ధాన మంత్రి పేర్కొన్నారు.
ఛత్తీస్ గఢ్ కు చెందిన 21 ఏళ్ళ వ్య‌క్తి ప్రాణాల‌ను కాపాడిన ఆయుష్మాన్ భార‌త్‌

చ‌త్తీస్ గ‌ఢ్ కు చెందిన 21 ఏళ్ళ వ‌య‌స్సు క‌లిగిన సంజ‌య్ వ‌ర్‌గె మ్ గుండె లో నొప్పి, గుండె దడ, త‌ల తిర‌గ‌డం, ద‌గ్గు ల‌తో పాటు, ఒకటి రెండు సంవ‌త్స‌రాల క్రితం నుండి ఉద్రిక్తత కార‌ణం గా తక్కువ స్థాయి లో మాత్రమే ఊపిరి పీల్చుకోవ‌డం వంటి స‌మ‌స్య ల‌తో బాధ‌ప‌డుతూ, 2019వ సంవ‌త్స‌రం ఫిబ్ర‌వ‌రి 14వ తేదీన ఆసుప‌త్రి లో చేరాడు. పూర్తి ప‌రీక్ష‌ లు చేసిన అనంత‌రం అతడి కి గుండె లో డ‌బ‌ల్ వాల్వ్ రీప్లేస్‌మెంట్ అవ‌స‌ర‌మ‌ని తేల్చడమైంది. నిరుపేద కుటుంబానికి చెందిన వాడు కావ‌డం తో వైద్యుని ద్వారా సూచించబడిన రోగ చికిత్స కు అయ్యే వ్య‌యాన్ని అత‌డు భ‌రించ‌లేని ప‌రిస్థితి. త‌త్ఫ‌లితం గా అత‌డు అత‌డి కుటుంబం తో స‌హా ఆశ‌లు వ‌ద‌లివేసుకొని, వారి గ్రామాని కి తిరిగి వ‌చ్చారు. అయితే, వారు తిరిగి వ‌చ్చిన త‌రువాత త్వరలోనే వారు పిఎం-జెఎవై ని గురించి తెలుసుకోగ‌లిగారు. ఈ ప‌థ‌కం సంజ‌య్ కు, అత‌డి పరివారాని కి ఒక వ‌రం వలె రుజువైంది. 2 ల‌క్షల రూపాయ‌లు ఖ‌ర్చు అయ్యే శ‌స్త్ర చికిత్స ను పిఎం-జెఎవై లో భాగం గా 2019 ఫిబ్ర‌వ‌రి 18వ తేదీ న ఉచితం గా నిర్వ‌హించ‌డ‌మైంది. అత‌డు ప్ర‌స్తుతం నొప్పి ఏదీ లేకుండా, సంతోష‌దాయ‌క‌మైన‌టివంటి మ‌రియు ఆరోగ్య‌వంత‌మైన‌టువంటి జీవ‌నాన్ని గ‌డుపుతున్నాడు. ఈ రోజు న అత‌డు ఒక ఆరోగ్యవంతుడైన వ్యక్తి. అంతేకాదు, ప్ర‌పంచం లో కెల్లా అతి పెద్ద‌దైన‌టువంటి ఆరోగ్య ప‌థ‌కం యొక్క సాఫ‌ల్యాన్ని గురించి వివ‌రించ‌డం కోసం ప్ర‌ధాన మంత్రి తో భేటీ అయిన 31 మంది ల‌బ్ధిదారుల లో సంజ‌య్ ఒక‌రు గా ఉన్నారు. స‌రిగ్గా ఒక సంవ‌త్స‌రం క్రితం 2018 లో ప్రారంభించ‌బ‌డిన ఆయుష్మాన్ భార‌త్ ప్ర‌పంచం లోనే అతి భారీ ఆరోగ్య బీమా ప‌థ‌కం గా ఉంది. దేశం లోని 10.74 కోట్ల కు పైబ‌డిన పేద‌ల కు వైద్య సౌక‌ర్యాలు సుల‌భం గా అందుబాటు లోకి తీసుకురావాల‌నేదే ఈ ప‌థ‌కం ధ్యేయం గా ఉంది. గ‌డ‌చిన సంవ‌త్స‌ర కాలం లో సంజ‌య్ వ‌ర్‌గెమ్ వంటి 50,000 మంది కి పైగా రోగులు వారి రాష్ట్రాని కి వెలుప‌ల ఆయుష్మాన్ భార‌త్ ద్వారా వైద్య సౌక‌ర్యాల ను పొంద‌గ‌లిగారు. ఆయుష్మాన్ భార‌త్ ప్ర‌ధాన మంత్రి జ‌న ఆరోగ్య యోజ‌న పిఎం-జెఎవై లో భాగం గా 16,085 ఆసుప‌త్రుల‌ ను పట్టిక లో చేర్చుకొని 41 ల‌క్ష‌ల మందికి పైగా ల‌బ్ధిదారుల‌ కు చికిత్స ను అందించడమైంది. అలాగే 10 కోట్ల ఇ-కార్డుల ను జారీ చేయ‌డం జ‌రిగింది. దేశం అంతటా ఆయుష్మాన్ భార‌త్ లో భాగం గా 20,700 కన్నా అధికంగా హెల్త్ ఎండ్ వెల్ నెస్ సెంట‌ర్ లను ప్రారంభించడమైంది. మరిన్ని వివ‌రాలను తెలుసుకోవాలంటే ఈ క్రింద క్లిక్ చేయ‌గ‌ల‌రు
జాతీయ క‌వి  రామ్ ధారీ సింగ్ దిన‌క‌ర్  జ‌యంతి సంద‌ర్భంగా  ప్ర‌ధాన మంత్రి నివాళి

జాతీయ క‌వి రామ్ ధారీ సింగ్ దిన‌క‌ర్ జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు నివాళులు అర్పించారు. ” జాతీయ క‌వి దిన‌క‌ర్ జీ జ‌యంతి సంద‌ర్భంగా ఆయ‌న‌కు నివాళులు. హిందీ భాష‌, సాహిత్య రంగానికి ఆయ‌న అందించిన సేవ‌లు అమూల్య‌మైన‌వి. ఆయ‌న ర‌చ‌న‌లు దేశాన్ని జాగృతం చేశాయి ” అని ప్ర‌ధాన మంత్రి పేర్కొన్నారు
నేతాజీ ద‌స్త్రాల‌ బ‌హిర్గ‌తం దిశ‌గా ముఖ్య‌మైన మైలురాయి

నేతాజీకి చెందిన తొలి విడ‌త ద‌స్ర్తాల‌ను భార‌త జాతీయ ప్రాచీన గ్రంథాల‌యం (నేష‌న‌ల్ ఆర్కైవ్ స్ ఆఫ్ ఇండియా) డైరెక్ట‌ర్ జ‌న‌ర‌ల్‌కు ప్ర‌ధాని ప్రిన్సిప‌ల్ కార్య‌ద‌ర్శి శ్రీ నృపేంద్ర మిశ్రా ఈ రోజు అధికారికంగా అప్ప‌గించారు. దీంతో 23 జ‌న‌వ‌రి, 2016 నుంచి ఆరంభమ‌య్యే ఈ ద‌స్ర్తాల వెల్ల‌డికి ఇక రంగం సిద్ధం అవుతున్న‌ట్లే. నేతాజీ సుభాష్ చంద్ర బోస్ బంధువుల‌ను అక్టోబ‌రు 14, 2015 నాడు ప్ర‌ధాన మంత్రి శ్రీ న‌రేంద్ర మోదీ త‌న అధికారిక నివాస భ‌వ‌నం లోప‌లికి సాద‌రంగాను, స‌గ‌ర్వంగాను ఆహ్వానించారు. ఈ ప‌ని చేస్తున్న తొలి ప్ర‌ధానిని తానే కావ‌డం త‌న‌కు ద‌క్కిన గౌర‌వంగా భావిస్తున్న‌ట్లు వారికి ఆయ‌న తెలియ‌జేశారు. ఇదే సంద‌ర్భంగా వారు త‌న వ‌ద్ద వ్య‌క్తం చేసిన అభిప్రాయాలను, ఆకాంక్ష‌లను తాను, త‌న ప్ర‌భుత్వం పూర్తిగా పంచుకుంటున్న‌ట్లు కూడా వారికి ప్ర‌ధాని హామీ ఇచ్చారు. సొంత చరిత్రను విస్మ‌రించిన వారి వ‌ల్ల చ‌రిత్ర రూపుదిద్దుకోదు అని ప్ర‌ధాని ఈ సంద‌ర్భంగా అన్నారు. చ‌రిత్ర‌ను నిర్బంధించ‌డంలో గాని, లేదా ఊపిరి స‌ల‌ప‌కుండా గొంతు నుల‌మ‌టంలో గాని త‌మ ప్ర‌భుత్వానికి విశ్వాసం లేద‌ని, నేతాజీ కి సంబంధించిన స‌మాచారాన్ని భార‌త‌దేశ ప్ర‌జ‌ల ముందు తెర‌చి ఉంచ‌డానికి త‌మ స‌ర్కారు క‌ట్టుబ‌డి ఉంద‌ని ప్ర‌ధాని స్ప‌ష్టం చేశారు. నేతాజీకి చెందిన ద‌స్త్రాల‌ను బ‌య‌ట‌కు వెల్ల‌డి చేయ‌డంతో పాటు ఇదే అంశంపై ఇత‌ర దేశాల‌తో అవ‌స‌ర‌మైన చ‌ర్య‌లు చేప‌ట్ట‌డానికి కూడా శాయ‌శ‌క్తుల ప్ర‌య‌త్నాలు చేస్తామ‌ని నేతాజీ కుటుంబానికి ఆయ‌న హామీనిచ్చారు. నేతాజీ జ‌యంతి రోజైన 23 జ‌న‌వ‌రి, 2016 న ఫైళ్లను బ‌హిరంగంగా విడుద‌ల చేయ‌డం జ‌రుగుతుంద‌ని కూడా ఆయ‌న వారికి వాగ్దానం చేశారు. ఈ వాగ్దానాన్ని నిల‌బెట్టుకొనే క్ర‌మంలో ప్ర‌భుత్వం ర‌హ‌స్య ప‌త్రాల వెల్ల‌డికి సంబంధించిన విధి విధానాల‌ను, మార్గ‌ద‌ర్శ‌కాల‌ను అనుస‌రించే ప్ర‌క్రియ‌ను చేప‌ట్టింది. ఇదే ప‌నిలో భాగంగా, తొలి ద‌ఫాలో 33 పీఎమ్ఓ ఫైళ్ల‌ను ప‌రిష్క‌రించి, త‌దుప‌రి ఘ‌ట్టం ప‌రిశీల‌న‌కు గాను ఈ రోజు భార‌త జాతీయ ప్రాచీన గ్రంథాల‌యానికి స్వాధీనం చేశారు. భార‌త జాతీయ ప్రాచీన గ్రంథాల‌యం వీటిని ప‌దిల‌ప‌ర‌చి, డిజిట‌లీక‌రిస్తుంది. అలాగే, పీఎమ్ఓ లోని 58 ఫైళ్ల‌లో ప్రతి ఒక్కదానిని కూడా తుది విడుద‌ల కోసం సిద్ధంగా ఉంచుతుంది. మ‌రో ప‌క్క‌, హోం వ్య‌వ‌హారాల శాఖ‌, విదేశ వ్య‌వ‌హారాల మంత్రిత్వ శాఖ‌లు త‌మ అధీనంలోని ఫైళ్ల విడుద‌ల‌కు సంబంధించిన చ‌ర్య‌ల‌ను వేటిక‌వే చేప‌డుతున్నాయి. ఇది నేతాజీకి సంబంధించిన ఫైళ్ల‌ను గోప‌నీయ‌త నుంచి బ‌హిర్గ‌తం చేయాల‌న్న‌ భార‌త ప్ర‌జ‌ల చిర‌కాల డిమాండును నెర‌వేర్చే దిశ‌గా వేసిన ముఖ్య‌మైన ముంద‌డుగు అని చెప్పాలి.
భూమితో సమానంగా తిరిగే ఉపగ్రహ వాహక నౌక మార్క్-III కార్యక్రమ కొనసాగింపుకు మంత్రిమండలి ఆమోదం

భూమితో సమానంగా తిరిగే ఉపగ్రహ వాహక నౌక మార్క్-III (జి ఎస్ ఎల్ వి ఎంకే-III) కార్యక్రమ కొనసాగింపు (మొదటి దశ) కు అవసరమైన నిధులు సమకూర్చడానికి – ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదం తెలియజేసింది. ఇందులో 10 జి ఎస్ ఎల్ వి (ఎంకే-III) అంతరిక్ష నౌకలు ఉంటాయి. ఈ కార్యక్రమానికి మొత్తం అంచనా వ్యయం రూ. 4338.20 కోట్లు. ఈ వ్యయంలో 10 జి ఎస్ ఎల్ వి (ఎంకే-III) అంతరిక్ష నౌకల వ్యయం, అవసరమైన సదుపాయాల కల్పన, కార్యక్రమ యాజమాన్యం, ప్రయోగ ప్రచారం మొదలైన ఖర్చులు కూడా ఇమిడి ఉన్నాయి. జి ఎస్ ఎల్ వి ఎంకే-III) కార్యక్రమ కొనసాగింపు – పేజ్ 1 – దేశ ఉపగ్రహ సమాచార అవసరాలకోసం ప్రయోగించే 4 టన్నుల సమాచార ఉపగ్రహ ప్రయోగానికి అవసరమైన వాహక నౌకల మొదటి దశ. జి ఎస్ ఎల్ వి ఎంకే-III వినియోగంలోకి వస్తే – 4 టన్నుల సమాచార ఉపగ్రహం ప్రయోగానికి, అంతరిక్ష మౌలిక సదుపాయాలను స్థిరీకరించుకోడానికీ, పటిష్ట పరచుకోడానికీ, విదేశాలనుండి అంతరిక్ష ప్రయోగాల కోసం ఆధారపడకుండా దేశం స్వయం సమృద్ధి సాధించినట్లవుతుంది. గ్రామీణ బ్రాడ్ బ్యాండ్ కనెక్టివిటీ, డి టి హెచ్, వి శాట్ మరియు టెలివిజన్ ప్రసారాలకు అవసరమైన ట్రాన్స్ పాండర్ల లభ్యతను పెంపొందించడానికీ, కొనసాగించడానికీ ఉపయోగపడే అత్యున్నత శ్రేణి ఉపగ్రహాలకు ఉన్న జాతీయ డిమాండ్ చేరుకోడానికీ – సమాచార ఉపగ్రహాల ప్రయోగ అవసరాలను జి ఎస్ ఎల్ వి ఎంకే-III కొనసాగింపు కార్యక్రమం – పేజ్ 1 తీరుస్తుంది. ఈ జి ఎస్ ఎల్ వి ఎంకే-III కొనసాగింపు కార్యక్రమం – పేజ్ 1 – జి ఎస్ ఎల్ వి ఎంకే-III వాహక నౌకల ప్రయోగానికి – మొదటి దశగా ఉంటుంది. ఈ అనుమతి వల్ల 2019-2024 మధ్య కాలంలో అంతరిక్ష ప్రయోగాలు చేపట్టడానికి వీలు కలుగుతుంది. నేపధ్యం : భూమితో సమానంగా తిరిగే కక్ష్య (జిటిఓ) లోకి 4 టన్నుల తరగతి ఉపగ్రహాలను ప్రయోగించే సామర్ధ్యాన్ని దేశీయంగా సాధించడం కోసం – భూమితో సమానంగా తిరిగే ఉపగ్రహ వాహక నౌక మార్క్-III (జి ఎస్ ఎల్ వి ఎంకే-III) ని అభివృద్ధి చేయడం జరిగింది. ఇది 2014 లో ఒక ప్రయోగాత్మక నౌక (ఎల్ వి ఎమ్ 3 – X) ను, మరియు 2017 లో ఒక అభివృద్ధి నౌక (జి ఎస్ ఎల్ వి ఎంకెIII -డి1) ను పూర్తిచేసింది. రెండవ అభివృద్ధి నౌక ఈ ఏడాది 2018-19 రెండవ త్రైమాసికంలో పూర్తవుతుంది. 4 టన్నుల తరగతి సమాచార ఉపగ్రహాలను స్వతంత్రంగా అంతరిక్షంలోకి పంపడానికి ఈ మొదటి దశ కొనసాగింపు కార్యక్రమం తోడ్పడుతుంది. అలాగే ఉపగ్రహ ప్రయోగ సేవలకు ఉన్న అంతర్జాతీయ మార్కెట్లో మన వాణిజ్య సామర్ధ్యాన్ని పెంపొందించుకోవడంతో పాటు – 4 టన్నుల తరగతి సమాచార ఉపగ్రహాలను ప్రయోగించడంలో – జి ఎస్ ఎల్ వి ఎంకె-III తక్కువ ఖర్చు తో పనిచేసే వ్యవస్థగా నిలుస్తుంది.
అనేక సంవత్సరాల పాటు డాక్టర్ కలామ్గారి తో కలసి సమీపం నుండి మాట్లాడే సౌభాగ్యం నాకు లభించింది: ప్రధాన మంత్రి

డాక్టర్ ఎ.పి.జె. అబ్దుల్ కలామ్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన తో తనకు ఉన్న సంబంధాల తో ముడిపడ్డ క్షణాల ను గురించి వెల్లడించారు. శ్రీ నరేంద్ర మోదీ తో డాక్టర్ కలామ్ కు ఉన్న ప్రేమ భరితమైనటువంటి బంధాన్ని గురించి, అలాగే డాక్టర్ కలామ్ యొక్క వారసత్వాన్ని గౌరవించడం కోసం ప్రధాన మంత్రి చేసిన ప్రయాసల కు సంబంధించిన జ్ఞ‌ాపకాల ను గురించి ‘మోదీ స్టోరీ’ అనే ఒక ట్వీట్ లో డాక్టర్ కలామ్ గారి బంధువు శేర్ చేయగా, ప్రధాన మంత్రి ఆ ట్వీట్ కు జవాబిస్తూ మరొక ట్వీట్ లో – ‘‘అనేక సంవత్సరాల పాటు డాక్టర్ కలామ్ గారి తో దగ్గరి నుండి మాట్లాడేటటువంటి భాగ్యం నాకు దక్కింది. నేను భారతదేశం ప్రగతి మొదలుకొని ఆయన ప్రతిభ, వినమ్రత మరియు ఉద్వేగాన్ని చాలా సమీపం నుండి చూశాను.’’ అని పేర్కొన్నారు.